ทองคำปิดร่วง 27.5 ดอลลาร์
สัญญาทองคำตลาดนิวยอร์กปิดเมื่อร่วงลงแตะระดับต่ำสุดในรอบเกือบ 4 เดือน  แรงขายฉุด
19 ธ.ค. 2555

สัญญาทองคำตลาดนิวยอร์กปิดเมื่อร่วงลงแตะระดับต่ำสุดในรอบเกือบ 4 เดือน  แรงขายฉุด
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 27.5 ดอลลาร์ หรือ 1.62% ปิดที่ 1,670.7 ดอลลาร์/ออนซ์ 
นักลงทุนเทขายสัญญาทองคำซึ่งเป็นสินทรัพย์ที่ปลอดภัย หลังจากประธานาธิบดีบารัค โอบามา ได้ยอมรับข้อตกลงการขึ้นภาษีประชาชนที่มีรายได้กว่า 400,000 ดอลลาร์ แทนที่จะเป็น 250,000 ดอลลาร์ รวมมทั้งยอมรับข้อเสนอเกี่ยวกับภาษีด้านอื่นๆและการใช้จ่ายในโครงการประกันสังคม
ทั้งนี้ แม้ว่านายจอห์น โบห์เนอร์ ประธานสภาผู้แทนฯสหรัฐกล่าวว่า ข้อเสนอของประธานาธิบดีโอบามายังไม่จริงจังมากพอ แต่ทั้งสองฝ่ายก็ได้แสดงความคาดหวังว่าจะสามารถบรรลุข้อตกลงทั้งหมดได้ก่อนเทศกาลคริสต์มาส
นอกจากนี้ นักลงทุนยังเทขายสัญญาทองคำหลังจากสแตนดาร์ด แอนด์ พัวร์ (S&amp;P) ได้ปรับเพิ่มอันดับความน่าเชื่อถือระยะยาวของกรีซขึ้นสู่ระดับ B- จากอันดับผิดนำชำระหนี้บางส่วน พร้อมกับให้แนวโน้มมีเสถียรภาพ ภายหลังจากสหภาพยุโรปพยายามสนับสนุนให้กรีซยังคงเป็นส่วนหนึ่งของกลุ่มยูโรโซน